pythainlp/thaigov-v2-corpus-22032023 huggingface dataset:
วันพุธที่ 3 พฤศจิกายน 2564
ก.แรงงาน แจง ดูแลแรงงานต่างด้าวครบทุกมิติ ไม่เลือกปฏิบัติ
รองอธิบดี กสร. ชี้แจงกรณีเครือข่ายแรงงานเพื่อสิทธิประชาชนนำแรงงานต่างด้าวมาร้องเรียนที่ก.แรงงาน โดยแรงงานต่างด้าว 7 คน ถูกเจ้าหน้าที่ตำรวจนำตัวไปสอบสวน ยืนยันว่าก.แรงงานไม่เลือกปฏิบัติจัดมาตรการดูแลเยียวยานายจ้าง ผู้ประกอบการ ผู้ใช้แรงงาน อย่างเท่าเทียม
เมื่อวันที่ 3 พฤศจิกายน 2564นายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงานเปิดเผยว่า จากการที่ น.ส.ธนพร วิจันทร์ แกนนำเครือข่ายแรงงานเพื่อสิทธิประชาชน นำแรงงานต่างด้าวกัมพูชาจำนวนกว่า 30 คน มาร้องเรียนที่กระทรวงแรงงานเมื่อวันที่ 29 ตุลาคม 2564 ที่ผ่านมาและเจ้าหน้าที่ตำรวจได้ดำเนินคดีนั้น ขอชี้แจงว่า ในแต่ละวันมีประชาชนมาติดต่อราชการที่กระทรวงแรงงานเป็นจำนวนมาก การที่ น.ส.ธนพร วิจันทร์ นำกลุ่มแรงงานต่างด้าวเข้ามาภายในกระทรวงแรงงาน เจ้าหน้าที่ตำรวจซึ่งมีหน้าที่ดูแลความสงบเรียบร้อยภายในบริเวณกระทรวงแรงงาน ได้พบเห็นการรวมตัวของกลุ่มแรงงานต่างด้าว จึงได้ตรวจสอบตามหน้าที่พบว่า แรงงานต่างด้าว จำนวน 7 คน ไม่มีเอกสารประจำตัวใด ๆ จึงได้นำตัวไปสอบสวนที่ สน.ดินแดง ส่วนที่เหลือมีเอกสารครบถ้วน ตำรวจจึงได้ปล่อยตัวไป ต่อมาภายหลังมีการตรวจโควิด-19 พบว่า มีแรงงานต่างด้าว จำนวน 2 คน มีผลตรวจโควิด-19 เป็นบวกอีกด้วย
นายวรรณรัตน์กล่าวต่อว่า จากการตรวจสอบพบว่าแรงงานต่างด้าวทั้ง 7 คน ไม่มีคุณสมบัติตามมติคณะรัฐมนตรีเมื่อวันที่ 28 กันยายน 2564 อาทิ ไม่มีนายจ้าง ไม่มีเอกสารประจำตัวใด ๆ อีกทั้ง มติ ครม. ดังกล่าว ยังไม่มีประกาศของกระทรวงมหาดไทยและกระทรวงแรงงานมารองรับ จึงยังไม่มีผลบังคับใช้ นอกจากนั้นจากการตรวจสอบของเจ้าหน้าที่พบว่า เครือข่ายแรงงานเพื่อสิทธิประชาชนไม่ได้จดทะเบียนกับหน่วยงานของรัฐให้ถูกต้องตามกฎหมาย เหมือนองค์กรอื่น ๆ แต่อย่างใด อีกทั้งพบว่า ที่ผ่านมาองค์กรนี้ยังได้รับการสนับสนุนการดำเนินการจากกลุ่มการเมืองบางกลุ่ม รวมทั้งมีพฤติการณ์ในการดำเนินการชักชวน รวมกลุ่ม เพื่อก่อให้เกิดความไม่สงบเรียบร้อยในสังคม ทั้งนี้ การนำกลุ่มผู้ใช้แรงงานโดยเฉพาะแรงงานข้ามชาติไปเคลื่อนไหวเพื่อหวังผลทางการเมือง กลุ่มผู้ใช้แรงงานอื่น ๆ อาทิ สมาพันธ์แรงงานรัฐวิสาหกิจสัมพันธ์ ก็ไม่เห็นด้วยกับการนำแรงงานข้ามชาติไปประท้วงในลักษณะที่สุ่มเสี่ยงต่อสิทธิเสรีภาพของแรงงานข้ามชาติ การที่องค์กรเครือข่ายแรงงานเพื่อสิทธิประชาชนอ้างว่า กระทรวงแรงงานไม่ปฏิบัติตามอนุสัญญาองค์การแรงงานระหว่างประเทศ (ILO) นั้น ในความเป็นจริงหลักการคุ้มครองสิทธิและเสรีภาพของผู้ใช้แรงงาน ผู้ใช้แรงงานเองจะต้องไม่กระทำการฝ่าฝืนกฎหมายที่มุ่งดูแลความสงบเรียบร้อยของประเทศนั้น ๆ เช่นเดียวกันด้วย
ที่ผ่านมา รัฐบาล มีความห่วงใยนายจ้าง ผู้ประกอบการ ผู้ใช้แรงงาน โดยกระทรวงแรงงาน ได้จัดมาตรการดูแลเยียวยานายจ้าง ผู้ประกอบการ ผู้ใช้แรงงาน มาโดยตลอด สำหรับผู้ใช้แรงงานต่างด้าวนั้นคณะรัฐมนตรีได้มีมติถึง 3 ครั้ง ในการจัดระเบียบแรงงานต่างด้าว ให้สามารถทำงานได้อย่างถูกต้องตามกฎหมาย มีการดูแลคุณภาพชีวิต เยียวยาค่าจ้าง สนับสนุนอาหาร การตรวจ การฉีดวัคซีน และการรักษาโควิด-19 ทั้งนี้ เพื่อช่วยเหลือนายจ้าง ผู้ประกอบการ ผู้ใช้แรงงานให้ก้าวข้ามวิกฤตโควิด-19 และร่วมกันขับเคลื่อนพัฒนาเศรษฐกิจของประเทศต่อไป”นายวรรณรัตน์กล่าวในท้ายสุด
วันพุธที่ 25 พฤษภาคม 2565
นายกฯ เยือนประเทศญี่ปุ่น ร่วมประชุม Nikkei Forum พร้อมแสดงวิสัยทัศน์ของไทยต่อนานาชาติ 26 - 27 พ.ค. 65
.....
พลเอก ประยุทธ์ จันทร์โอชา นายกรัฐมนตรี และคณะ จะเข้าร่วมการประชุม International Conference on the Future of Asia (Nikkei Forum) ครั้งที่ 27 ระหว่างวันที่ 26 - 27 พ.ค. 65 ณ กรุงโตเกียว ประเทศญี่ปุ่น ตามคำเชิญของบริษัท Nikkei
.
Nikkei เป็นสื่อรายใหญ่และมีอิทธิพลในกลุ่มนักธุรกิจญี่ปุ่น ซึ่งการการประชุม ดังกล่าว จัดขึ้นภายใต้หัวข้อหลัก ได้แก่ Redefining Asia’s role in a divided world (การทบทวนบทบาทของเอเชียในโลกที่แบ่งฝ่าย)
.
โดยภารกิจของนายกฯ ครั้งนี้ ถือเป็นการเข้าร่วมประชุมด้วยตนเองเป็นครั้งแรก และเป็นการเข้าร่วมการประชุมฯ ในรอบ 9 ปีของนายกฯ ไทยที่ญี่ปุ่น พร้อมกับผู้แทนระดับสูงของประเทศต่าง ๆ เช่น สิงคโปร์ เวียดนาม และมาเลเซีย (ดร.มหาธีร์ โมฮัมหมัด) เป็นต้น
.
ซึ่งเป็นสื่อรายใหญ่และมีอิทธิพลในกลุ่มนักธุรกิจญี่ปุ่น การประชุมครั้งนี้จัดขึ้นภายใต้หัวข้อหลัก ได้แก่ Redefining Asia’s role in a divided world (การทบทวนบทบาทของเอเชียในโลกที่แบ่งฝ่าย)
.
โดยนายกฯ จะใช้โอกาสนี้ “แสดงวิสัยทัศน์ของไทย” ต่อการรับมือกับความท้าทาย - ความชะงักงันของภูมิภาคเอเชียและไทย รวมถึงการก้าวข้ามสถานการณ์ความท้าทายเหล่านี้ ที่ทุกฝ่ายต้องทำงานร่วมกัน เพื่อความเข้มแข็งของภูมิภาคเอเชียต่อไป
.
อ่านเพิ่มเติม คลิกhttps://www.thaigov.go.th/news/contents/details/54969
#ไทยคู่ฟ้า#ร่วมต้านโควิด19
-------------------
วันอังคารที่ 2 สิงหาคม 2565
รมว.พม. ห่วงใยประชาชนเดือดร้อนจากน้ำป่าไหลหลากในพื้นที่ จ.พิษณุโลก พร้อมสั่งทีม One Home พม. เร่งช่วยเหลือเต็มที่
รมว.พม. ห่วงใยประชาชนเดือดร้อนจากน้ำป่าไหลหลากในพื้นที่ จ.พิษณุโลก พร้อมสั่งทีม One Home พม. เร่งช่วยเหลือเต็มที่
วันที่ 1 ส.ค. 65นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)มีความห่วงใยประชาชนที่ได้รับผลกระทบจากเหตุการณ์ฝนตกหนัก เมื่อช่วงเช้าของวานนี้ (31 ก.ค. 65) ทำให้น้ำป่าจากเทือกเขาไหลหลากเข้าท่วมบ้านบ่อโพธิ์ หมู่ 1 ตำบลบ่อโพธิ์ อำเภอนครไทย จังหวัดพิษณุโลก ซึ่งบางจุดมีน้ำท่วมบ้านเรือนสูงกว่า 150 เซนติเมตร ทั้งนี้ มีบ้านเรือนประชาชนได้รับความเสียหายกว่า 40 หลังคาเรือน รวมทั้งสิ่งของเครื่องใช้ที่จำเป็นภายในบ้านและผลผลิตทางการเกษตร ซึ่งขณะนี้ นายรณรงค์ นครจินดา รองผู้ว่าราชการจังหวัดพิษณุโลก พร้อมด้วย นางอรนุช ชัยชาญ พัฒนาสังคมและความมั่นคงของมนุษย์จังหวัดพิษณุโลก และทีม One Home พม. จังหวัดพิษณุโลก รวมทั้งหน่วยงานที่เกี่ยวข้อง ได้ร่วมลงพื้นที่สำรวจความเสียหาย โดยเฉพาะครอบครัวกลุ่มเปราะบางที่มีเด็ก ผู้สูงอายุ คนพิการ และเร่งให้การช่วยเหลือตามภารกิจกระทรวง พม. โดยได้มอบถุงยังชีพให้แก่ประชาชนผู้ได้รับผลกระทบ จำนวน 39 หลังคาเรือน เพื่อบรรเทาความเดือดร้อนในเบื้องต้น อีกทั้งประสานหน่วยงานในพื้นที่เพื่อเตรียมที่พักชั่วคราว นอกจากนี้ จะพิจารณาเงินสงเคราะห์ช่วยเหลือผู้ประสบปัญหาทางสังคมกรณีฉุกเฉินโดยด่วนต่อไป ทั้งนี้ สามารถติดต่อกระทรวง พม. เพื่อขอความช่วยเหลือตลอด 24 ชั่วโมง ได้ที่ สายด่วน พม. โทร. 1300 และสำนักงานพัฒนาสังคมและความมั่นคงของมนุษย์จังหวัด ตลอดจนอาสาสมัครพัฒนาสังคมและความมั่นคงของมนุษย์ (อพม.) ในพื้นที่ได้อีกด้วย
วันพุธที่ 11 พฤษภาคม 2565
นายกฯ ออกเดินทางไปร่วมการประชุมสุดยอดอาเซียน-สหรัฐอเมริกา สมัยพิเศษ (ASEAN-U.S. Special Summit) ครั้งที่ 2
นายกฯ ออกเดินทางไปร่วมการประชุมสุดยอดอาเซียน-สหรัฐอเมริกา สมัยพิเศษ (ASEAN-U.S. Special Summit) ครั้งที่ 2
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันนี้ (11 พฤษภาคม 2565) เวลา 07.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการเดินทางเยือน กรุงวอชิงตัน สหรัฐอเมริกา เพื่อเข้าร่วมการประชุมสุดยอดอาเซียน-สหรัฐอเมริกา สมัยพิเศษ (ASEAN-U.S. Special Summit) ครั้งที่ 2
ทั้งนี้ ประธานาธิบดีสหรัฐฯ มีหนังสือเชิญนายกรัฐมนตรีเข้าร่วมการประชุมภายหลังมีการทาบทามเจรจากันมาอย่างต่อเนื่องตั้งแต่ปลายปี 2564 ซึ่งเชื่อมั่นว่า การเดินทางครั้งนี้ จักเป็นโอกาสให้ประเทศสมาชิกอาเซียนและสหรัฐฯ ได้ร่วมเฉลิมฉลองวาระครบรอบ 45 ปี ความสัมพันธ์อาเซียน – สหรัฐฯ ผู้นำจะได้พบหารือ (in-person) เพื่อแลกเปลี่ยนข้อคิดเห็นในประเด็นต่างๆ เพื่อกำหนดทิศทางความสัมพันธ์ระหว่างอาเซียน-สหรัฐฯ ในอนาคต
ซึ่งนายกรัฐมนตรีจะได้พบหารือกับผู้นำสมาชิกอาเซียนปะเทศอื่นๆ และจะได้พบหารือกับผู้นำและผู้แทนระดับสูงของสหรัฐฯ เพื่อผลักดันความร่วมมือการขับเคลื่อนการฟื้นฟู และการเติบโตอย่างยั่งยืนของภูมิภาค ในยุคหลังควิด – 19 รวมทั้งจักได้ส่งเสริมการมีบทบาทที่สร้างสรรค์ของสหรัฐฯ ในภูมิภาคนี้
โดยในการเดินทางเพื่อเข้าร่วมการประชุมครั้งนี้ มี นายดอน ปรมัตถ์วินัย รองนายกรัฐมนตรี และรัฐมนตรีว่าการกระทรวงการต่างประเทศ และนายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน ร่วมเดินทางด้วย
โดยในวันที่ 12 พฤษภาคม 2565 นายกรัฐมนตรีจะมีกำหนดการสำคัญ ได้แก่ ผู้นำรัฐสภาสหรัฐฯ เป็นเจ้าภาพเลี้ยงอาหารกลางวันแก่ผู้นำอาเซียน ผู้นำอาเซียนพบหารือกับผู้แทนนักธุรกิจสหรัฐฯ ณ กระทรวงพาณิชย์สหรัฐฯ โดยประธานาธิบดีสหรัฐฯ จะเป็นเจ้าภาพเลี้ยงอาหารค่ำแก่ผู้นำอาเซียน ณ ทำเนียบขาว
ทั้งนี้ โฆษกประจำสำนักนายกรัฐมนตรีจะเผยแพร่ข่าวตามภารกิจของนายกรัฐมนตรีอย่างต่อเนื่องต่อไป
วันศุกร์ที่ 29 ตุลาคม 2564
ศบค.ไฟเขียวมาตรการผ่อนปรนการแสดงมหรสพ วธ.เร่งแจ้งแนวทางปฏิบัติป้องกันโควิด-19 ให้สวจ.ทุกจังหวัด ผู้ประกอบการและสมาคมศิลปินพื้นบ้าน 9 สมาคมแล้ว
ศบค.ไฟเขียวมาตรการผ่อนปรนการแสดงมหรสพ วธ.เร่งแจ้งแนวทางปฏิบัติป้องกันโควิด-19 ให้สวจ.ทุกจังหวัด ผู้ประกอบการและสมาคมศิลปินพื้นบ้าน 9 สมาคมแล้ว
ศบค.ไฟเขียวมาตรการผ่อนปรนการแสดงมหรสพ วธ.เร่งแจ้งแนวทางปฏิบัติป้องกันโควิด-19 ให้สวจ.ทุกจังหวัด ผู้ประกอบการและสมาคมศิลปินพื้นบ้าน 9 สมาคมแล้ว
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า เมื่อเร็วๆนี้ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) หรือ ศบค.ได้ให้ความเห็นชอบแนวทางปฏิบัติตามมาตรการผ่อนคลายกิจการและกิจกรรมเพื่อป้องกันการแพร่ระบาดของโรคโควิด-19 ตามที่กระทรวงวัฒนธรรม (วธ.) เสนอโดยได้รับความเห็นชอบจากศูนย์ปฏิบัติการศูนย์บริหารสถานการณ์โควิด-19 (ศปก.ศบค.)และศบค.ประกอบด้วยแนวทางปฏิบัติฯ การแสดงมหรสพประเภทในอาคาร/โรงละคร/โรงมหรสพ โดยจัดให้มีจุดคัดกรอง ตรวจวัดอุณหภูมิ ทำความสะอาดพื้นที่และอุปกรณ์ด้วยน้ำยาฆ่าเชื้อก่อนเปิดและหลังปิดให้บริการ มีจุดบริการล้างมือด้วยแอลกอฮอล์ งดจำหน่ายอาหารเครื่องดื่ม นักแสดงและพนักงานทุกคนได้รับการฉีดวัคซีนครบตามเกณฑ์ และควรตรวจหาเชื้อโควิด-19 ด้วยวิธี ATK ทุกสัปดาห์ สวมใส่หน้ากากอนามัยและถุงมือตลอดเวลาทำงาน รวมทั้งจัดพื้นที่ไม่ให้แออัดโดยควบคุมผู้ชมหรือร่วมกิจกรรมไม่เกิน 50% ของพื้นที่จัดงาน ซื้อบัตรออนไลน์และรักษาระยะห่าง 1 เมตร มีจุดบริการทำรายการด้วยตนเองและสแกนคิวอาร์โค้ดไทยชนะ ส่วนแนวทางปฏิบัติฯการแสดงมหรสพ ประเภทนอกอาคารนั้น สาระสำคัญส่วนใหญ่มีข้อกำหนดเช่นเดียวกับแนวทางปฏิบัติฯ การแสดงมหรสพประเภทในอาคารฯ แต่มีข้อกำหนดเพิ่มเติม ได้แก่ ควบคุมจำนวนพนักงานและบุคลากรที่เกี่ยวกับการแสดงให้เหมาะสม โดยทีมงานหน้าฉากมีการรวมกลุ่มได้ไม่เกิน 20 คน ตามความเหมาะสมของพื้นที่ และทุกแผนกรวมแล้วไม่เกิน 50 คน
รัฐมนตรีว่าการกระทรวงวัฒนธรรม กล่าวอีกว่า ส่วนผู้ปฏิบัติงานหน้าเวทีหรือบุคลากรที่เกี่ยวข้องกับการแสดง ได้แก่ พิธีกร นักแสดงหรือแขกรับเชิญได้รับวัคซีนครบตามเกณฑ์ที่กรมควบคุมโรคกำหนดหรือมีผลตรวจ ATK/RT- PCR ก่อนเข้าปฏิบัติงาน หรือกรณีมีการแสดงต่อเนื่องเกินกว่า 1 วัน ให้ตรวจ ATK ซ้ำทุก 5-7 วัน ให้บุคลากรที่เกี่ยวข้องกับการแสดงตรวจวัดอุณหภูมิ สวมหน้ากากอนามัยตลอดเวลาที่อยู่ในพื้นที่สถานที่จัดแสดง ยกเว้นการแสดงบนเวที รักษาระยะห่าง 1-2 เมตร ตลอดเวลาที่ร่วมกิจกรรมและทำการแสดง งดการแสดงฉากที่ต้องสัมผัสใกล้ชิด เช่น ฉากแสดงความรัก โอบกอด และทำสัญลักษณ์ในจุดยืน จุดที่นั่งให้มีระยะห่าง 1-2 เมตร ให้ใช้พื้นที่สำหรับพักของพนักงานและบุคลากรที่เกี่ยวข้องกับการแสดง 1 คน ต่อ 4 ตารางเมตร มีจุดรับประทานอาหารและเครื่องดื่มส่วนบุคคลที่มีอากาศถ่ายเท หลีกเลี่ยงห้องที่ใช้เครื่องปรับอากาศและเว้นระยะห่าง 1-2 เมตร
นายอิทธิพล กล่าวด้วยว่า หากพบผู้ที่อาการป่วยให้มีห้องแยกหรือบริเวณแยกพร้อมแจ้งหน่วยงานที่รับผิดชอบมารับไปรักษาตัว ขณะเดียวกันวธ.ได้มีหนังสือแจ้งแนวทางปฏิบัติฯทั้ง 2 ฉบับแก่สำนักงานวัฒนธรรมจังหวัด (สวจ.) และสภาวัฒนธรรมทุกจังหวัด ผู้ประกอบการอุตสาหกรรมบันเทิงและสมาคมศิลปินพื้นบ้าน 9 สมาคม ประกอบด้วย สมาคมลิเกประเทศไทย สมาคมเพลงพื้นบ้านภาคกลางประเทศไทย สมาคมอุปรากรจีน สมาคมศิลปินขับซอล้านนา สมาคมกลองและศิลปะการแสดงล้านนา สมาคมศิลปินพื้นบ้านอีสานใต้ สมาคมหมอลำอีสาน สมาคมหนังตะลุงปักษ์ใต้ และสหพันธ์สมาคมโนราแห่งประเทศไทย เพื่อให้สามารถจัดการแสดงมหรสพได้ โดยขอความร่วมมือให้ปฏิบัติตามมาตรการป้องกันการแพร่ระบาดของโรคโควิด-19 อย่างเคร่งครัด
วันจันทร์ที่ 14 มีนาคม 2565
สมาชิก กอช. สมัครบริการ “หักบัญชีเงินฝากอัตโนมัติ เข้าบัญชีเงินออม” ได้ต่อเนื่อง ไม่พลาดรับสิทธิ์เงินสมทบจากรัฐ
กองทุนการออมแห่งชาติ หรือ กอช. ชวนสมาชิกสมัครบริการหักบัญชีเงินฝากอัตโนมัติ (Direct Debit) เพื่อส่งเงินออมสะสมได้อย่างต่อเนื่อง ช่วยอำนวยความสะดวกให้สมาชิกวางแผนการออม ไม่พลาดรับสิทธิ์เงินสมทบจากรัฐ สูงสุด 100% ตามช่วงอายุ ไม่เกิน 1,200 บาทต่อปี
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า สมาชิก กอช. สามารถสมัครรับบริการหักบัญชีเงินฝากอัตโนมัติ เข้าบัญชีเงินออมต่อเนื่อง ได้ที่ธนาคารเพื่อการเกษตรและสหกรณ์การเกษตร (ธ.ก.ส.) ธนาคารกรุงไทย ธนาคารออมสิน ธนาคารอาคารสงเคราะห์ (ธอส.) และธนาคารอิสลามแห่งประเทศไทย ทุกสาขาทั่วประเทศ โดยจะหักจากบัญชีเงินฝากของสมาชิกอัตโนมัติ ทุกวันที่ 20 ของเดือน จำนวนเงินขั้นต่ำ 100 บาท และสามารถปรับเพิ่มเงินออมสะสมได้สูงสุด 1,100 บาทต่อเดือน พร้อมรับเงินสมทบจากรัฐในเดือนถัดไป สูงสุด 100% ตามช่วงอายุไม่เกิน 1,200 บาทต่อปี เพื่อสร้างความมั่นคงทางการเงินในวัยเกษียณ สอบถามข้อมูลเพิ่มเติมได้ที่ สายด่วนเงินออม โทร. 02-049-9000 ในวันและเวลาทำการ
“คุณออม รัฐช่วยออม คุณได้บำนาญ”
วันศุกร์ที่ 29 ตุลาคม 2564
ปลัดกระทรวงยุติธรรม ประชุมพิจารณาร่างกฎหมายเกี่ยวกับมาตรการให้ความช่วยเหลือเยียวยาผู้ได้รับผลกระทบจากการระบาดของโควิด-19
ปลัดกระทรวงยุติธรรม ประชุมพิจารณาร่างกฎหมายเกี่ยวกับมาตรการให้ความช่วยเหลือเยียวยาผู้ได้รับผลกระทบจากการระบาดของโควิด-19
ในวันศุกร์ที่ ๒๙ ตุลาคม ๒๕๖๔ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดโรคติดเชื้อไวรัสโคโรนา 2019 ครั้งที่ ๕/๒๕๖๔ ณ ห้องประชุม ๑๐ - ๐๑ ชั้น ๑๐ อาคารที่ทำการกระทรวงยุติธรรม และผ่านระบบการประชุมทางไกล (Vedio Conference)
ทั้งนี้ ที่ประชุมได้พิจารณาร่างพระราชบัญญัติมาตรการชั่วคราวเพื่อบรรเทาผลกระทบจากการไม่สามารถชำระหนี้ได้ในสถานการณ์การแพร่ระบาดของโรคติดเชื้อไวรัสโคโรนา 2019 พ.ศ. .... ตามที่ฝ่ายเลขานุการเสนอ โดยรับฟังข้อความคิดเห็นของอนุกรรมการ เพื่อนำไปปรับร่างพระราชบัญญัติฯ ให้มีความเหมาะสม ในการรายงานต่อคณะกรรมการปฏิรูปกฎหมายในระยะเร่งด่วนต่อไป นอกจากนี้ การรับฟังความคิดเห็นของประชาชน ตามแบบสอบถามในประเด็นการพิจารณาของคณะอนุกรรมการฯ ยังอยู่ระหว่างคณะอนุกรรมการประชาสัมพันธ์การดำเนินการปฏิรูปกฎหมายในระยะเร่งด่วน รับฟังความคิดเห็นของประชาชนอย่างต่อเนื่อง
วันอาทิตย์ที่ 24 กรกฎาคม 2565
​Govt Spokesperson thanks Parliament for voting in favor of PM and cabinet members and giving suggestions for national administration
​Govt Spokesperson thanks Parliament for voting in favor of PM and cabinet members and giving suggestions for national administration
July 23, 2022, Government Spokesperson Thanakorn Wangboonkongchana expressed appreciation toward the House Speaker and MPs for voting in favor of Prime Minister and Defense Minister Gen. Prayut Chan-o-cha and other ten ministers, following the censure debate held during July 19-22, 2022.
According to the Government Spokesperson, this was also a good opportunity for the Government to make clarification to wide-ranging issues raised at the session. The Government welcomed suggestions and recommendations made by the House MPs, and will take them into consideration for the best interest of the country and people. He also affirmed the Government’s commitment to administer the nation with integrity and transparency, and to have a zero-tolerance approach to graft and corruption. This is with an aim to ensure national security, prosperity, and sustainability, and to navigate the country out of all crises.
Although some of the information presented by the Opposition are distorted, the Government took the opportunity to clear all the allegations and those distorted information. Since the censure debate is now over, the Government Spokesperson urged the Opposition to join forces with the Government and the Coalition to fight against all obstacles and problems that are hindering the nation and people.
วันศุกร์ที่ 25 มิถุนายน 2564
นายกรัฐมนตรี เยี่ยมสถานที่ฉีดวัคซีนตัวเลือก “ซิโนฟาร์ม” ของราชวิทยาลัยจุฬาภรณ์
นายกรัฐมนตรี ตรวจเยี่ยมหน่วยบริการฉีดวัคซีนโควิด 19 ตัวเลือก “ซิโนฟาร์ม” ของราชวิทยาลัยจุฬาภรณ์ เป็นวัคซีนซิโนฟาร์มพระราชทานในสมเด็จเจ้าฟ้าฯ กรมพระศรีสวางควัฒน วรขัตติยราชนารี จำนวน 6,400 โดส
นายกรัฐมนตรี ตรวจเยี่ยมหน่วยบริการฉีดวัคซีนโควิด 19 ตัวเลือก “ซิโนฟาร์ม” ของราชวิทยาลัยจุฬาภรณ์เป็นวัคซีนซิโนฟาร์มพระราชทานในสมเด็จเจ้าฟ้าฯ กรมพระศรีสวางควัฒน วรขัตติยราชนารี จำนวน 6,400 โดส เนื่องในโอกาสที่ทรงเจริญพระชนมายุครบ 64 พรรษา 4 กรกฎาคม 2564
วันนี้ (25 มิถุนายน 2564) ที่บริษัท โทรคมนาคมแห่งชาติ จำกัด (มหาชน) สำนักงานแจ้งวัฒนะ กทม. พลเอกประยุทธ์ จันทร์โอชา นายกรัฐมนตรี พร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เยี่ยมชมและให้กำลังใจแก่บุคลากรทางการแพทย์และผู้ปฏิบัติงานศูนย์ฉีดวัคซีนตัวเลือกซิโนฟาร์ม ราชวิทยาลัยจุฬาภรณ์ โดยมีศาสตราจารย์นายแพทย์นิธิ มหานนท์ เลขาธิการราชวิทยาลัยจุฬาภรณ์ และผู้อำนวยการโรงพยาบาลจุฬาภรณ์ ให้การต้อนรับ
สำหรับศูนย์ฉีดวัคซีนตัวเลือกซิโนฟาร์ม ราชวิทยาลัยจุฬาภรณ์ เปิดให้บริการฉีดวัคซีนตัวเลือก“ซิโนฟาร์ม” สำหรับกลุ่มบุคคลในองค์กรต่างๆ และเลือกโรงพยาบาลจุฬาภรณ์เป็นสถานพยาบาลให้บริการฉีดวัคซีน มีศักยภาพรองรับการฉีด 5,000 คนต่อวัน ในวันนี้ได้นำร่องฉีดวัคซีนพระราชทานในสมเด็จเจ้าฟ้าฯกรมพระศรีสวางควัฒน วรขัตติยราชนารี ที่โปรดฯให้มูลนิธิภัทรมหาราชานุสรณ์ นำเงินทุนมาจัดซื้อวัคซีนตัวเลือก และพระราชทานแก่โรงพยาบาลจุฬาภรณ์ จำนวน 6,400 โดส ในโอกาสที่ทรงเจริญพระชนมายุครบ 64 พรรษา4กรกฎาคม 2564 ให้แก่ประชาชนผู้ด้อยโอกาส ผู้สูงอายุ ผู้พิการ ผู้ที่มีรายได้น้อย และชุมชนในพื้นที่โดยรอบโรงพยาบาลเป็นกลุ่มแรก
นายอนุทินกล่าวว่า สถานการณ์ของโรคโควิด 19 ในประเทศ ยังพบผู้ติดเชื้ออย่างต่อเนื่อง โดยเฉพาะในกทม.และปริมณฑล กระทรวงสาธารณสุขร่วมกับภาคีเครือข่ายและผู้เชี่ยวชาญติดตามประเมินสถานการณ์อย่างใกล้ชิดทุกวัน ประเด็นการล็อกดาวน์ประเทศนั้น ต้องประเมินตามสถานการณ์และผ่านการพิจารณาจากคณะผู้เชี่ยวชาญด้านการแพทย์และสาธารณสุข โดยพิจารณาจากข้อมูลที่เป็นปัจจุบัน ข้อดี ข้อเสีย วิเคราะห์ปัจจัยเสี่ยงก่อนส่งให้ ศบค. พิจารณาเป็นขั้นตอนสุดท้าย
นายอนุทินกล่าวต่อว่า ส่วนการบริหารเตียงและแนวทางการลดระยะเวลารักษาในโรงพยาบาลนั้น ขณะนี้ทุกอย่างยังเหมือนเดิม กระทรวงสาธารณสุขบริหารจัดการโดยใช้ระบบเขตสุขภาพ ส่วนปัญหาเตียงเต็มใน กทม.นั้น ได้ร่วมมือกันอย่างใกล้ชิดกับ กทม. และโรงเรียนแพทย์ ขอให้มองมิติโดยรวม เพราะทุกวันนี้มีผู้ป่วยจำนวนหนึ่งที่รักษาหายกลับบ้านได้ และมีผู้ป่วยที่อาการดีขึ้น อาจปรับเปลี่ยนสถานที่ดูแลเพื่อรักษาเตียงในโรงพยาบาลหลักให้แก่ผู้ป่วยสีแดง ซึ่งขณะนี้มีโรงพยาบาลบุษราคัมรับผู้ป่วยสีเหลืองและยังสามารถขยายได้ถึง 5,000 เตียง จะได้ประสานกับเจ้าของสถานที่ขอขยายเวลา นอกจากนี้ยังได้เตรียมโรงพยาบาล 4 มุมเมืองไว้รองรับอีกด้วย
“ขอให้ประชาชนร่วมมือกันปฏิบัติตามมาตรการส่วนบุคคล สวมหน้ากาก เว้นระยะห่าง หมั่นล้างมือลดกิจกรรมทางสังคมอย่างเคร่งครัด เป็นการช่วยบุคลากรทางการแพทย์และเจ้าหน้าที่ที่ทำงานอย่างหนักและต่อเนื่อง อาจมีอาการเหนื่อยล้ากันบ้าง” นายอนุทินกล่าว
****************************** 25 มิถุนายน 2564
วันศุกร์ที่ 4 กุมภาพันธ์ 2565
เฮ! ยอดส่งออกการค้าชายแดน - ผ่านแดน ปี 64 ทะลุ 1 ล้านล้านบาท ตั้งเป้าปี 65 โต 5 - 7%
.....
กระทรวงพาณิชย์ เผยตัวเลขการค้าชายแดนและผ่านแดน ปี 2564 ที่มีมูลค่ารวมถึง 1,715,345 ล้านบาท เพิ่มขึ้น 30.03% แบ่งเป็นการส่งออก 1,031,330 ล้านบาท เพิ่มขึ้น 34.60% และนำเข้า 684,015 ล้านบาท เพิ่มขึ้น 23.70% ซึ่งเกินกว่าเป้าหมายที่กำหนดที่ 6% คิดเป็นรายได้เข้าประเทศกว่า 1 ล้านล้านบาท
.
สำหรับปี 2565 รัฐบาลตั้งเป้าการเติบโตของการค้าชายแดนและผ่านแดนไว้ที่ 5 - 7% คาดว่ามูลค่าเฉพาะการส่งออกจะอยู่ที่ 1.08 - 1.10 ล้านล้านบาท จากปัจจัยสนับสนุน คือ เศรษฐกิจโลกและเศรษฐกิจประเทศเพื่อนบ้านมีโอกาสโตต่อเนื่อง เงินบาทยังอ่อนค่า การใช้ประโยชน์จากเส้นทางรถไฟลาว – จีน รวมถึงจะมีการเปิดด่านชายแดนเพิ่มอีก 12 ด่าน จากปัจจุบันมี 97 ด่าน
.
12 ด่านเป้าหมาย ประกอบด้วย 1.จุดผ่านแดนถาวรสะพานข้ามแม่น้ำแห่งที่ 1 อ.แม่สาย จ.เชียงราย/ 2.จุดผ่อนปรนการค้า บ้านแจ่มป๋อง อ.เวียงแก่น จ.เชียงราย/ 3.จุดผ่านแดนถาวร อ.เชียงคาน จ.เลย/ 4.จุดผ่อนปรนการค้า บ้านหม้อ อ.ศรีเชียงใหม่ จ.หนองคาย/ 5.จุดผ่านแดนถาวร ท่าเรือหนองคาย อ.เมือง จ.หนองคาย/ 6.จุดผ่านแดนถาวร ท่าเทียบเรือเทศบาลนครพนม อ.เมือง จ.นครพนม/ 7.จุดผ่านแดน ท่าเทียบเรือมุกดาหาร อ.เมือง จ.มุกดาหาร/ 8.จุดผ่านแดนถาวร บ้านปากแซง อ.นาตาล จ.อุบลราชธานี/ 9.จุดผ่อนปรนการค้า บ้านจุมพล อ.โพนพิสัย จ.หนองคาย/ 10.จุดผ่อนปรนการค้า บ้านม่วง อ.สังคม จ.หนองคาย/ 11.ช่องทางธรรมชาติ บ้านท่าเส้น อ.เมือง จ.ตราด/ 12.ด่านหนองเอี่ยน จ.สระแก้ว
#ไทยคู่ฟ้า#ร่วมต้านโควิด19
-------------------
วันพุธที่ 18 สิงหาคม 2564
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
รมว.แรงงาน มอบที่ปรึกษา มอบใบประกาศขอบคุณภาคเอกชนร่วมสนับสนุนการฉีดวัคซีนผู้ประกันตน ม.33
วันที่18สิงหาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานพร้อมด้วยนางสาวบุปผาเรืองสุดผู้ตรวจราชการกระทรวงแรงงานลงพื้นที่มอบใบประกาศขอบคุณภาคเอกชนที่ร่วมให้การสนับสนุนสถานที่และโรงพยาบาลในเครือข่ายประกันสังคมที่สนับสนุนบุคลากรทางการแพทย์ในการฉีดวัคซีนโควิด-19ให้แก่ผู้ประกันตนมาตรา33ณศูนย์การค้ามาบุญครองเซ็นเตอร์เขตปทุมวันกรุงเทพมหานครและอาคารJewelry Trade Centerเขตบางรักกรุงเทพมหานครโดยนางธิวัลรัตน์กล่าวว่าตามที่รัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานได้มีความห่วงใยพี่น้องผู้ใช้แรงงานและประชาชนทั่วไปจากสถานการณ์การระบาดของโรคโควิด-19และกำหนดให้การฉีดวัคซีนเป็นวาระแห่งชาตินั้นและท่านรัฐมนตรีว่าการกระทรวงแรงงานได้มอบหมายสำนักงานประกันสังคมบูรณาการร่วมกับกระทรวงมหาดไทยโดยกรุงเทพมหานครกระทรวงสาธารณสุขโดยสำนักงานหลักประกันสุขภาพแห่งชาติ(สปสช.)กระทรวงการคลังโดยธนาคารกรุงไทยและสถานพยาบาลเครือข่ายประกันสังคมทั้งภาครัฐและเอกชนให้บริการฉีดวัคซีนป้องกันโควิด-19ให้กับผู้ประกันตนเพื่อควบคุมการแพร่ระบาดทั้งในโรงงานและสถานประกอบการ
“รัฐมนตรีว่าการกระทรวงแรงงานท่านสุชาติชมกลิ่นได้มอบหมายให้ดิฉันและคณะลงพื้นที่ตรวจเยี่ยมจุดฉีดวัคซีนให้แก่ผู้ประตนมาตรา33พร้อมมอบโล่เกียรติคุณเพื่อขอบคุณผู้บริหารภาคเอกชนรวมทั้งให้กำลังใจแก่บุคลากรทางการแพทย์ซึ่งการฉีดวัคซีนโควิด-19ให้กับผู้ประกันตนมาตรา33เป็นหนึ่งในมาตรการที่กระทรวงแรงงานให้การป้องกันรักษาโดยเร่งรัดการฉีดวัคซีนให้แก่ผู้ประกันตนตามนโยบายรัฐบาลเพื่อควบคุมการแพร่ระบาดของโควิด-19และสร้างภูมิคุ้มกันหมู่ในกลุ่มแรงงานเพื่อให้กิจการเดินหน้าต่อไปได้”นางธิวัลรัตน์กล่าวในท้ายสุด
+++++++++++++++++++
กองเผยแพร่และประชาสัมพันธ์
18สิงหาคม2564
วันจันทร์ที่ 23 พฤษภาคม 2565
คำกล่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดงานสัมมนาแนวทางการบังคับใช้ พ.ร.บ.คุ้มครองข้อมูลส่วนบุคคล พ.ศ. 2562 ผ่านบันทึกวีดิทัศน์
คำกล่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดงานสัมมนาแนวทางการบังคับใช้พระราชบัญญัติคุ้มครองข้อมูลส่วนบุคคล พ.ศ. 2562  ผ่านบันทึกวีดิทัศน์ ในวันจันทร์ ที่ 23 พฤษภาคม 2565
รัฐมนตรีว่าการกระทรวงดิจิทัลเพื่อเศรษฐกิจและสังคม
ผู้บริหาร ข้าราชการ และเจ้าหน้าที่ทุกท่าน
ปัจจุบันระบบดิจิทัลกลายเป็นส่วนสำคัญในการขับเคลื่อนการพัฒนาประเทศในทุกมิติ มีหลากหลายช่องทางในการติดต่อสื่อสาร ซึ่งจะมีการจัดเก็บข้อมูลส่วนบุคคลก่อนเข้าใช้งานและพบว่ามีการละเมิดข้อมูลส่วนบุคคลเป็นจำนวนมาก ตลอดจนองค์กรต่าง ๆยังไม่ตระหนักถึงการรักษาความปลอดภัยของข้อมูลที่เก็บจากประชาชน ทำให้ข้อมูลมีการรั่วไหลออกไปยังผู้ไม่ประสงค์ดี สร้างความเดือดร้อนให้แก่เจ้าของข้อมูลส่วนบุคคล และก่อให้เกิดความเสียหายต่อประเทศโดยรวม
ดังนั้น รัฐบาลจึงพยายามผลักดันและขับเคลื่อนการตราพระราชบัญญัติข้อมูลส่วนบุคคล พ.ศ. 2562 ขึ้น เพื่อกำหนดมาตรการในการคุ้มครองข้อมูลส่วนบุคคลของประเทศ ให้หน่วยงานทั้งภาครัฐ เอกชน และประชาชนทั่วไปได้ปฏิบัติตาม และเพื่อให้สอดคล้องตามหลักการสากลที่ประเทศต่างๆ ให้ความสำคัญ และต่างนำหลักการคุ้มครองข้อมูลส่วนบุคคลตราเป็นกฎหมายเพื่อคุ้มครองประชาชน
ทั้งนี้ พระราชบัญญัติคุ้มครองข้อมูลส่วนบุคคลดังกล่าว จะมีการบังคับใช้ในวันที่ 1 มิถุนายน 2565 นี้ ซึ่งจะก่อเกิดผลดีและเป็นประโยชน์ ในการสร้างความเชื่อมั่นให้กับสังคมในทุกระดับประชาชนได้รับทราบวัตถุประสงค์ของการจัดเก็บข้อมูล และมีสิทธิต่างๆ ที่ชัดเจนเกี่ยวกับข้อมูลส่วนบุคคลของตน หน่วยงานภาครัฐและเอกชน มีมาตรฐานในการจัดการดูแลข้อมูลอย่างเหมาะสมและปลอดภัย ประเทศมีมาตรการคุ้มครองข้อมูลส่วนบุคคล สอดคล้องหลักการสากล รวมทั้งสามารถสร้างสังคมที่เข้มแข็ง เนื่องจากสามารถตรวจสอบการดำเนินงานภาครัฐและภาคธุรกิจเกี่ยวกับการคุ้มครองข้อมูลส่วนบุคคลให้มีความถูกต้องเหมาะสม
อย่างไรก็ตาม หลังจากนี้ขอให้ทุกภาคส่วน เร่งเดินหน้าในการสร้างความรู้ความเข้าใจ และสร้างความตระหนักในเรื่องสิทธิในฐานะการเป็นเจ้าของข้อมูลส่วนบุคคลแก่ประชาชน รวมทั้งส่งเสริมให้องค์กรต่าง ๆ ทั้งภาครัฐและเอกชน ตระหนักถึงการปฏิบัติตามกฎหมายดังกล่าว เพื่อให้การขับเคลื่อนเรื่องการคุ้มครองข้อมูลส่วนบุคคลของประเทศดำเนินไปอย่างมีประสิทธิภาพ
สุดท้ายนี้ ผมขอเปิดงานสัมมนาแนวทางการบังคับใช้พระราชบัญญัติคุ้มครองส่วนบุคคล พ.ศ. 2562 และขออำนวยพรให้การจัดงานสัมมนาในวันนี้ ประสพผลสำเร็จสมดังเจตนารมณ์ทุกประการ
ขอบคุณครับ
-------------------
วันอาทิตย์ที่ 29 พฤษภาคม 2565
รองโฆษกรัฐบาล เชิญประชาชนมีส่วนร่วมทางการเมือ งติดตามการอภิปราย ร่าง พ.ร.บ.งบประมาณ 2566 วงเงิน 3.18 ล้านล้าน งบประมาณการแก้ปัญหาความยากจนแบบพุ่งเป้ารวม 2.7 แสนล้านบาท
รองโฆษกรัฐบาล เชิญประชาชนมีส่วนร่วมทางการเมือ งติดตามการอภิปราย ร่าง พ.ร.บ.งบประมาณ 2566 วงเงิน 3.18 ล้านล้าน งบประมาณการแก้ปัญหาความยากจนแบบพุ่งเป้ารวม 2.7 แสนล้านบาท
วันที่ 29 พ.ค. 65 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงการอภิปรายร่างพระราชบัญญัติงบประมาณรายจ่ายประจำปี 2566 ที่จะมีขึ้นระหว่างวันที่ 31 พ.ค.- 2 มิ.ย.ว่าถือเป็นโอกาสสำคัญที่นายกรัฐมนตรี พล.อ.ประยุทธ์ จันทร์โอชา จะได้ชี้แจงถึงความจำเป็นและแนวทางการใช้จ่ายงบประมาณเพื่อขับเคลื่อนนโยบาย แผนงานโครงการต่าง ๆ ตามยุทธศาสตร์ชาติ แผนพัฒนาเศรษฐกิจและสังคม และแก้ไขปัญหาสืบเนื่องจากความท้าทายต่าง ๆ โดยเฉพาะการฟื้นฟูเศรษฐกิจและสังคมในช่วงหลังการแพร่ระบาดโควิด-19 ซึ่งครอบคลุมด้านความมั่นคง การสร้างความสามารถทางการแข่งขัน การพัฒนาและเสริมสร้างศักยภาพทรัพยากรมนุษย์ การสร้างโอกาสและความเสมอภาคทางสังคม การสร้างการเติบโตบนคุณภาพชีวิตที่เป็นมิตรต่อสิ่งแวดล้อม และการพัฒนาระบบบริหารจัดการภาครัฐ วงเงินงบประมาณรวม 3.18 ล้านล้านบาท เพิ่มขึ้นจากปีก่อน 8.5 หมื่นล้านบาท แบ่งเป็นรายจ่ายประจำ 78.2% และรายจ่ายลงทุน 21.8%
สำหรับการดำเนินการของปี 2566 รัฐบาลได้กำหนดแผนงาน/โครงการที่จะนำไปสู่การแก้ปัญหาความยากจนแบบพุ่งเป้า งบประมาณรวม 2.7 แสนล้านบาท เกี่ยวข้อง 14 กระทรวง 265 โครงการ มีเป้าหมายคนจนในประเทศไทยลดลงอย่างยั่งยืน แบ่งเป็น 5 ด้าน ตัวอย่างของแต่ละด้าน มีเป้าหมายดังนี้
1) ด้านรายได้ งบประมาณ 1.73 แสนล้านบาท อาทิ การช่วยเหลือประชาชนเพื่อบรรเทาความยากลำบาก ผู้ถือบัตรสวัสดิการแห่งรัฐ 13.4 ล้านคน คนพิการไม่น้อยกว่า 2.09 ล้านคน เด็กเล็ก 2.58 ล้านคน ผู้ป่วยเอดส์ 8.8 แสนคน ลดต้นทุนการผลิตให้เกษตรกร เพิ่มพื้นที่ชลประทานแก่เกษตรกร เป็นต้น
2) ด้านการศึกษา งบประมาณ 1.81 หมื่นล้านบาท อาทิ การสร้างโอกาสทางการศึกษาสำหรับนักเรียนที่ขาดแคลนทุนทรัพย์ 2.62 ล้านคน ดูแลเด็กในศูนย์พัฒนาเด็กเล็ก 6.6 แสนคน เป็นต้น
3) ด้านสุขภาพ งบประมาณ 7.01 หมื่นล้านบาท อาทิ การดูแลค่ารักษาผู้มีสิทธิในระบบหลักประกันสุขภาพแห่งชาติ 13.45 ล้านคน ยกระดับคุณภาพมาตรฐานสถานพยาบาล 494 แห่ง
4) ด้านความเป็นอยู่ งบประมาณ 7.16 พันล้านบาท อาทิจัดที่ดินทำกินแก่ประชาชนที่ยากจน ขยายการเข้าถึงน้ำประปาเพิ่ม 2 แสนครัวเรือน ส่งเสริมโอกาสให้คนจนมีที่อยู่อาศัยเป็นของตนเอง
5) ด้านการเข้าถึงบริการภาครัฐ 2.16 พันล้านบาท อาทิ คุ้มครองผู้ประสบภัยทางสังคม แก้ปัญหาแรงงานต่างด้าวและการค้ามนุษย์ สนับสนุนการจัดสวัสดิการชุมชนผ่านกองทุนสวัสดิการชุมชน
นางสาวรัชดายังกล่าวเชิญชวนประชาชนติดตามการอภิปราย ร่างพ.ร.บ. งบประมาณรายจ่ายฯ เพื่อจะได้ทราบแนวทางการบริหารประเทศของรัฐบาล รวมทั้งโครงการต่าง ๆ ที่เป็นประโยชน์ ที่สำคัญอย่างยิ่งคือ เป็นโอกาสการมีส่วนร่วมทางการเมืองและการตรวจสอบของภาคประชาชน อีกทั้ง งบประมาณรายจ่ายนี้เป็นงบที่ใช้ดูแลคนไทยทั้งประเทศภายใต้ปัจจัยความเสี่ยงจากเศรษฐกิจโลกและสถานการณ์โควิด-19 ที่ยังไม่สามารถนิ่งนอนใจได้ รัฐบาลจึงหวังเป็นอย่างยิ่งว่า การติติงและข้อเสนอจากสมาชิกสภาผู้แทนราษฎรจะเป็นไปอย่างสร้างสรรค์ เพื่อนำไปสู่การใช้งบประมาณอันจะทำให้เกิดประสิทธิภาพและประโยชน์สูงสุดของบ้านเมือง
วันศุกร์ที่ 4 กุมภาพันธ์ 2565
รัฐมนตรีว่าการกระทรวงยุติธรรม เผยจ่ายเงินเยียวยาเหยื่อคดีอาญาแล้ว 115 ล้านบาท คิดเป็น 28.76% จี้เร่งทำงานเชิงรุกนำสิทธิให้ถึงมือประชาชน
รัฐมนตรีว่าการกระทรวงยุติธรรม เผยจ่ายเงินเยียวยาเหยื่อคดีอาญาแล้ว 115 ล้านบาท คิดเป็น 28.76% จี้เร่งทำงานเชิงรุกนำสิทธิให้ถึงมือประชาชน เผยกรมคุ้มครองสิทธิฯ ถก สตช. ให้ตำรวจช่วยแจ้งสิทธิ-การทำสำนวน เชื่อบริหารจัดการข้อมูลได้ผลช่วยเหลือจะดีขึ้น
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการเร่งรัดเบิกจ่ายเงินช่วยเหลือเยียวยาผู้เสียหายและจำเลยในคดีอาญาว่า ผลการดำเนินงานช่วยเหลือเยียวยา ปี 2565 ล่าสุดเบิกจ่ายไปแล้ว 2,220 ราย เป็นเงิน 115 ล้านบาท คิดเป็น 28.76 % ของเป้าหมาย โดยในส่วนของพื้นที่ กทม. มีสถิติการดำเนินคดีเกี่ยวกับชีวิต ร่างกายและเพศ ของสำนักงานตำรวจแห่งชาติ 480 คดี แต่มีคำขอรับเงินเยียวยาเพียง 172 คดี คิดเป็น 35.83% เท่านั้น ส่วนต่างจังหวัดมี 2,749 คดี มีคำขอ 2,125 คดี คิดเป็น 77.30% ซึ่งตนหวังว่าจะมีผู้เสียหายโดยเฉพาะในพื้นที่ กทม.เข้ามายื่นคำร้องเพื่อรับเงินเยียวยามากกว่านี้ โดยที่ผ่านมาทางกรมคุ้มครองสิทธิและเสรีภาพ ได้เข้าพบ ผู้บริหาร สตช. เพื่อเร่งให้ตำรวจแจ้งสิทธิ รับคำขอและทำสำนวน รวมถึงหารือการเชื่อมต่อระบบฐานข้อมูลผู้เสียหายกับ สตช.แล้ว ซึ่งทางสตช. เองก็ได้ให้การตอบรับที่ดี
นายสมศักดิ์ กล่าวอีกว่า ในส่วนของผู้ที่ยื่นคำขอแล้ว ต้องมีการติดตามผลการช่วยเหลือ เพื่อเร่งการเบิกจ่าย ซึ่งกรมคุ้มครองสิทธิฯ มีแผนลดระยะเวลาการช่วยเหลือเยียวจาก 21 วันเหลือเพียง 6 วัน เพื่อรีบนำเสนออนุกรรมการพิจารณาโดยเร็ว ซึ่งเราต้องดำเนินการเชิงรุกเพื่อนำสิทธิให้ถึงมือประชาชน เพราะเรามีงบประมาณช่วยเหลือในส่วนนี้ 400 ล้านบาท เป้าหมาย 7,820 ราย ตนอยากให้ทุกองค์กรร่วมมือเพื่อประโยชน์ของประชาชน และตนเชื่อว่าเมื่อบริหารจัดการข้อมูลและระบบต่างๆได้ดีแล้ว ผลการช่วยเหลือเยียวยาจะดีขึ้นในเดือนถัดๆไป
วันอังคารที่ 4 มกราคม 2565
รัฐบาลเห็นชอบแผนป้องกันและลดอุบัติเหตุช่วงปีใหม่ 2565
วันพฤหัสบดีที่ 30 ธันวาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยการเดินทางไกลของประชาชนช่วงวันหยุดยาวจึงเห็นชอบแผนบูรณาการป้องกันและลดอุบัติเหตุทางถนนช่วงเทศกาลปีใหม่ 2565 ให้หน่วยงานที่เกี่ยวข้องใช้เป็นกรอบในการดำเนินงานโดยเน้นการบริหารจัดการพื้นที่ควบคู่กับการเฝ้าระวัง ป้องกัน และควบคุมโรคโควิด-19 ภายใต้การรณรงค์ “ชีวิตวิถีใหม่ ขับขี่อย่างปลอดภัย ไร้อุบัติเหตุ” ประกอบด้วย การลดปัจจัยเสี่ยงด้านยานพาหนะ ด้านถนนและสภาพแวดล้อม ด้านผู้ใช้รถใช้ถนน และด้านการช่วยเหลือหลังเกิดอุบัติเหตุ นอกจากนี้ ยังมีกลุ่มอาชีวะอาสา ออกให้บริการจุดพักรถและพักคน เช่น พักตรวจสภาพรถ ที่นั่งพักผ่อน น้ำดื่ม กาแฟ บนถนนทั้งสายหลักและสายรอง รวม 225 ศูนย์ทั่วประเทศ ตลอด 24 ชม. อีกด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 31 ธันวาคม 2564
นายกรัฐมนตรีมอบการกีฬาแห่งประเทศไทยเร่งประสาน WADA ปลดล็อคบทลงโทษไทย หลัง พ.ร.ก.แก้ไขเพิ่มเติมพระราชบัญญัติควบคุมการใช้สารต้องห้ามทางการกีฬา มีผลใช้บังคับแล้ว
นายกรัฐมนตรีมอบการกีฬาแห่งประเทศไทยเร่งประสาน WADA ปลดล็อคบทลงโทษไทย หลัง พ.ร.ก.แก้ไขเพิ่มเติมพระราชบัญญัติควบคุมการใช้สารต้องห้ามทางการกีฬา มีผลใช้บังคับแล้วตั้งแต่ 31 ธ.ค. 64
วันที่31ธ.ค. 64น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าเมื่อวันที่30ธ.ค. 64 ราชกิจจานุเบกษาได้เผยแพร่พระราชกำหนดแก้ไขเพิ่มเติมพระราชบัญญัติควบคุมการใช้สารต้องห้ามทางการกีฬาพ.ศ. 2555พ.ศ. 2564แล้วหลังจากที่ได้ผ่านการอนุมัติจากคณะรัฐมนตรี(ครม.)เมื่อวันที่28ธ.ค. 64ที่ผ่านมาแสดงถึงความมุ่งมั่นของรัฐบาลในการเร่งแก้ไขปัญหาข้อกฎหมายให้สอดคล้องกับหลักเกณฑ์ขององค์กรต่อต้านการใช้สารต้องห้ามโลก(World Anti-Doping Agency)หรือWADA
ทั้งนี้พ.ร.ก.แก้ไขเพิ่มเติมพระราชบัญญัติควบคุมการใช้สารต้องห้ามทางการกีฬาฯมีผลใช้บังคับนับแต่วันถัดจากวันประกาศในราชกิจจานุเบกษาคือตั้งแต่วันที่31ธ.ค. 64เป็นต้นไป
น.ส.ไตรศุลีกล่าวว่า พล.อ.ประยุทธ์จันทร์โอชานายกรัฐมนตรีและรมว.กลาโหมได้มอบหมายให้การกีฬาแห่งประเทศไทยเร่งประสานไปยังWADAเพื่อชี้แจ้งว่าประเทศไทยได้แก้ไขปัญหาข้อกฎหมายเป็นที่เรียบร้อยแล้วเพื่อให้WADAได้ปลดล็อคมาตรการต่างๆที่ดำเนินลงโทษกับประเทศไทยทั้งในส่วนการไม่ให้ตัดสิทธิประเทศไทยในการเสนอตัวเป็นเจ้าภาพในการจัดการแข่งขันกีฬารวมถึงการปลดล็อคเรื่องการชักธงชาติไทยในการแข่งขันกีฬาระดับนานาชาติและในเรื่องอื่นๆต่อไป
ทั้งนี้การเร่งแก้ไขปัญหาข้อกฎหมายดังกล่าวเป็นป้องกันผลกระทบทางด้านเศรษฐกิจที่อาจจะเกิดขึ้นต่อประเทศไทยในปี2565ประมาณ55,000ล้านบาททั้งจากการพลาดโอกาสเสนอตัวเป็นเจ้าภาพการจัดมหกรรมกีฬาและในอุตสาหกรรมการกีฬาและการท่องเที่ยวที่เกี่ยวเนื่อง
—————-
วันอังคารที่ 8 กุมภาพันธ์ 2565
กระทรวงยุติธรรม โดยสำนักงานกิจการยุติธรรม เผย รัฐมนตรีว่าการกระทรวงยุติธรรม หวังบังคับใช้กฎหมายป้องกันกระทำผิดซ้ำในคดีรุนแรงให้เร็วที่สุด
กระทรวงยุติธรรม โดยสำนักงานกิจการยุติธรรม เผย รัฐมนตรีว่าการกระทรวงยุติธรรม หวังบังคับใช้กฎหมายป้องกันกระทำผิดซ้ำในคดีรุนแรงให้เร็วที่สุด มั่นใจช่วยแก้ปัญหาสร้างเกราะป้องกันให้สังคมและ ปชช.ได้ เหลือทบทวนรายมาตราอย่างรายละเอียดเสร็จทัน ก.พ.นี้
พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ในฐานะประธานคณะกรรมาธิการวิสามัญพิจารณาร่างพระราชบัญญัติมาตรการป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง พ.ศ. …. ได้ร่วมประชุมพิจารณาร่างพระราชบัญญัติมาตรการป้องกันการกระทำความผิดซ้ำฯ กับกรรมาธิการและผู้แทนของสำนักงานกิจการยุติธรรม กรมคุมประพฤติ และสำนักงานคณะกรรมการกฤษฎีกา โดย รมว.ยุติธรรม ต้องการให้ร่างกฎหมายฉบับนี้เสร็จสมบูรณ์เร็วที่สุดไว้ใช้เป็นบทบัญญัติในการป้องกันและเฝ้าระวังการก่ออาชญากรรม สร้างความปลอดภัยให้สังคม และแก้ไขปัญหาเพื่อลดการทําความผิดซ้ำ รวมถึงส่งเสริมการแก้ไขฟื้นฟูผู้กระทำความผิดเกี่ยวกับเพศหรือที่ใช้ความรุนแรง โดยคำนึงถึงสิทธิและเสรีภาพของผู้ต้องคำสั่งอย่างเหมาะสม
พันตำรวจโท พงษ์ธร เผยอีกว่า ล่าสุดที่ประชุมได้พิจารณาภาพรวม พ.ร.บ.ฯ ครบทั้งฉบับเรียบร้อยแล้ว ทั้งชื่อร่าง หลักการและเหตุผล คำปรารภ และพิจารณาร่างรายมาตรา ในหมวดที่ 3 มาตรการแก้ไขฟื้นฟูผู้กระทำความผิด (ร่างมาตรา 19 - ร่างมาตรา 21) หมวด 4 มาตรการเฝ้าระวังนักโทษเด็ดขาดภายหลังพ้นโทษ (ร่างมาตรา 22 - ร่างมาตรา 27) หมวด 5 มาตรการคุมขังภายหลังพ้นโทษ (ร่างมาตรา 28 - ร่างมาตรา 36) หมวด 6 การคุมขังฉุกเฉิน (ร่างมาตรา 37 - ร่างมาตรา 41) หมวด 7 การอุทธรณ์ (ร่างมาตรา 42) และบทเฉพาะกาล (ร่างมาตรา 43) สำหรับประเด็นข้อสังเกตที่สำคัญต่อการผลักดันร่างพระราชบัญญัติฯ เช่น เรื่องความเหมาะสมของระยะเวลาการใช้มาตรการตามร่างกฎหมาย (5 ปี หรือ 10 ปี) เรื่องการกำหนดมาตรการเฝ้าระวังภายหลังพ้นโทษ เช่น การห้ามทำกิจกรรมที่เสี่ยงต่อการกระทำความผิด รวมถึงการห้ามประกอบอาชีพบางประการหรือไม่ เป็นต้น เรื่องรายละเอียดของการใช้มาตรการทางการแพทย์ให้มีความชัดเจนเป็นรูปธรรม เรื่องมาตรการคุมขังฉุกเฉินปัจจัยที่จะใช้ในการพิจารณา กรณีมีเหตุอันควรเชื่อได้ว่าผู้ถูกเฝ้าระวังจะกระทําความผิด และมีเหตุฉุกเฉิน เป็นต้น
อย่างไรก็ตาม หลังจากนี้จะมีการพิจารณาทบทวนรายมาตราอย่างละเอียด เพื่อให้เกิดประโยชน์ต่อประชาชนและสังคมมากที่สุด ซึ่งจะเร่งให้เสร็จภายในเดือนกุมภาพันธ์นี้ก่อนนำเสนอต่อสภาผู้แทนราษฎรเพื่อพิจารณาตามขั้นตอนต่อไป
วันอังคารที่ 14 ธันวาคม 2564
PM: Bangkok governor election set by first half of 2022
PM: Bangkok governor election set by first half of 2022
December 13, 2021, at 1130hrs, at Santi Maitri Building, Government House, Prime Minister and Defense Minister Gen. Prayut Chan-o-cha responded to the query made by the press about the rally of Chana Rak Thin Network that the Government does not stay idle to the call of Chana Rak Thin Network. Deputy Prime Minister and Energy Minister Supattanapong Punmeechaow has been assigned to chair the fact-checking committee on the development of Chana special economic zone. Public hearing and SEA may have to be conducted to review the problem. The Prime Minister also emphasized the Government’s intent to uplift revenues and quality of life of the people in Southern border provinces. Solution to the conflict will be sought in accordance with the law. The issue will also be brought to the cabinet for further discussion.
The Prime Minister added that the election of the new Bangkok Governor is expected to take place no later than the first half of 2022. Since Bangkok is the country’s crucial area, he hoped that the people vote for a candidate with suitable qualification who is uncorrupted and could serve their needs. With regard to the reduction of penalties of offenders, the Prime Minister stated that such matter will be carefully reviewed in accordance with the laws and Ministry of Justice’s regulations.
วันอาทิตย์ที่ 2 มกราคม 2565
โฆษกรัฐบาลเผย นายกฯ กำชับ ก.พาณิชย์ เร่งดูแลปัญหาราคาเนื้อหมูแพง ลดผลกระทบผู้บริโภค พร้อมให้ พิกบอร์ด (Pig Board) ช่วยผู้ประกอบการเลี้ยงหมู ลดต้นทุนการเลี้ยง-การจัดจำหน่าย
โฆษกรัฐบาลเผย นายกฯ กำชับ ก.พาณิชย์ เร่งดูแลปัญหาราคาเนื้อหมูแพง ลดผลกระทบผู้บริโภค พร้อมให้ พิกบอร์ด (Pig Board) ช่วยผู้ประกอบการเลี้ยงหมู ลดต้นทุนการเลี้ยง-การจัดจำหน่าย
วันนี้ (2 ธ.ค. 65) นายธนกร วังบุญคงชนะ โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความเดือดร้อนของผู้บริโภค จาก ปัญหาราคาเนื้อหมูที่ปรับตัวสูงขึ้น จากต้นทุนประกอบการที่เพิ่มขึ้น ทั้งราคาอาหารสัตว์ ยารักษาโรค และโรคระบาดหมู ส่งผลให้หมูในระบบมีปริมาณลดลง ราคาหมูขายปลีกหน้าเขียงมีราคาสูงขึ้น ขณะเดียวกันการที่ภาคบริการ การท่องเที่ยว ร้านอาหารกลับมาเปิดบริการได้มากขึ้น ทำให้ความต้องการบริโภคหมูโดยรวม กลับมาเพิ่มมากขึ้น
นายกรัฐมนตรีได้สั่งการให้กระทรวงพาณิชย์และกระทรวงเกษตรและสหกรณ์ เร่งดูแลแก้ปัญหาราคาเนื้อหมูแพงตั้งแต่ต้นทาง-ปลายทาง ตั้งแต่ภาระเกษตรกรฟาร์มสุกร พ่อค้าคนกลาง ผู้ขายหมูหน้าเขียง ประชาชนผู้บริโภค รวมไปถึงผู้ประกอบการร้านอาหาร เพื่อลดผลกระทบราคาหมูแพงในขณะนี้ โดยไม่ให้เสียกลไกตลาด
ขณะนี้ กระทรวงพาณิชย์ ได้ดำเนินตามข้อสั่งการนายกรัฐมนตรี ขยายการดำเนินการโครงการพาณิชย์ลดราคา (หมูเนื้อแดง) พร้อมให้พาณิชย์จังหวัด ติดตามสถานการณ์การจำหน่ายอย่างใกล้ชิด เข้มงวดผู้ขายในตลาดปิดป้ายแสดงราคา และ ขอความร่วมมือทางห้างค้าปลีก-ค้าส่ง ช่วยตรึงราคาจำหน่ายหมูเนื้อแดง ออกไปอีกระยะหนึ่ง
นายธนกร ยังกล่าวว่า นายกรัฐมนตรี เข้าใจอย่างดี ราคาหมู/เนื้อหมู เป็นไปกลไกตามตลาด เมื่อสินค้ามีน้อย ความต้องการมาก ราคาก็ปรับสูงขึ้น แต่เพื่อลดผลกระทบเฉพาะหน้าทั้งเกษตรกรผู้เลี้ยงหมูและประชาชนผู้บริโภค มอบหมายคณะกรรมการพิกบอร์ด (Pig Board) เร่งหาแนวทางช่วยเหลือผู้เลี้ยงสุกรตั้งแต่ต้นทุนการผลิตสุกร สนับสนุนการพัฒนาวัคซีนหมู เพื่อลดอัตราการสูญเสียหมูเลี้ยง จากโรคระบาด รวมทั้งส่งเสริมการเข้าถึงแหล่งเงินทุนทั้งปลอดดอกเบี้ยและดอกเบี้ยต่ำ เพื่อจูงใจให้ผู้เลี้ยงหมูกลับมาเพิ่มปริมาณสุกรกลับเข้ามาสู่ระบบโดยเร็ว ทั้งนี้ ประชาชนคนไทยจะได้สามารถบริโภคหมูที่มีคุณภาพ ปลอดภัย ในราคาที่เหมาะสม
วันพฤหัสบดีที่ 23 กันยายน 2564
“ชัยวุฒิ” ลงพื้นที่ติดตามความพร้อมและเฝ้าระวังพื้นที่เสี่ยงรับน้ำหลาก ในพื้นที่ลุ่มต่ำลุ่มน้ำเจ้าพระยาตอนล่าง จ.พระนครศรีอยุธยา
“ชัยวุฒิ” ลงพื้นที่ติดตามความพร้อมและเฝ้าระวังพื้นที่เสี่ยงรับน้ำหลาก ในพื้นที่ลุ่มต่ำลุ่มน้ำเจ้าพระยาตอนล่าง จ.พระนครศรีอยุธยา
เมื่อวันที่22กันยายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) ได้ร่วมคณะกับท่านรองนายกรัฐมนตรีพลเอกประวิตรวงษ์สุวรรณในฐานะผู้อำนวยการกองอำนวยการน้ำแห่งชาติ(กอนช.)ลงพื้นที่ตรวจโครงการส่งน้ำและบำรุงรักษาบางบาลอ.บางบาลจ.พระนครศรีอยุธยาเพื่อติดตามความพร้อมของการบริหารจัดการน้ำหลากในพื้นที่ลุ่มต่ำของลุ่มน้ำเจ้าพระยาตอนล่างโดยจังหวัดพระนครศรีอยุธยาถือเป็นด่านหน้าก่อนมวลน้ำจะไหลเข้าสู่กรุงเทพฯและปริมณฑลรองนายกฯได้กำชับให้ทุกจังหวัดในพื้นที่ดำเนินการตาม9มาตรการรับมือฤดูฝนของรัฐบาลอย่างเคร่งครัดพร้อมเฝ้าระวังพื้นที่เสี่ยงรับน้ำหลากและเตรียมแผนเผชิญเหตุให้พร้อมและให้จังหวัดร่วมบูรณาการกับกรมชลประทานพิจารณาความเหมาะสมทั้งนี้รัฐบาลมั่นใจว่าสามารถรับมือกับสถานการณ์น้ำในปีนี้ได้โดยเฉพาะพื้นที่กทม.ดังนั้นประชาชนไม่ต้องกังวล
*************
วันอาทิตย์ที่ 22 สิงหาคม 2564
เปิด 14 ศูนย์พักคอย ตรวจโคดซ้ำให้ผู้มีผลบวก ATK
วัยจันทร์ที่ 16 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเปิดศูนย์พักคอย 14 แห่งใน กทม. เพื่อรับตรวจโควิด-19 ด้วยวิธี RT-PCR โดยไม่เสียค่าใช้จ่าย ให้แก่ผู้ที่มีผลตรวจจากชุดตรวจเร็ว ATK เป็นบวก ประกอบด้วย ศูนย์สร้างสุขทุกวัย เขตจตุจักร หนองจอก สะพานสูง ทวีวัฒนา และบางขุนเทียน ศูนย์กีฬาประชานิเวศน์ เขตจตุจักร วัดปากบ่อ เขตสวนหลวง วัดสุทธิวราราม เขตสาทร วัดไทร เขตบางคอแหลม ร้านจงกั๋วเหยียน เขตลาดกระบัง อาคารศูนย์ปฏิบัติการแก้ไขปัญหาน้ำท่วมหนองบอน เขตประเวศ วัดศรีสุดาราม เขตบางกอกน้อย อาคารกิจไพบูลย์อิมปอร์ต เขตคลองสาน และโรงเรียนคลองหนองใหญ่ เขตบางแค ทั้งนี้ ขอให้ประชาชนโทรนัดหมายกับศูนย์พักคอยล่วงหน้าและงดเดินทางด้วยรถสาธารณะเพื่อป้องกันการแพร่กระจายเชื้อสู่ผู้อื่น
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 1 สิงหาคม 2565
นายกฯ แสดงความเสียใจกับครอบครัวผู้เสียชีวิต-ผู้ได้รับบาดเจ็บจากเหตุการณ์คานสะพานลอยกลับรถ กม.34  หล่นทับรถยนต์ กำชับ คค. เร่งตรวจสอบความปลอดภัยโครงการปรับปรุงสะพานฯ ทุกพื้นที่
โฆษกรัฐบาลเผย นายกฯ แสดงความเสียใจกับครอบครัวผู้เสียชีวิต-ผู้ได้รับบาดเจ็บจากเหตุการณ์คานสะพานลอยกลับรถ กม.34 จ.สมุทรสาคร หล่นทับรถยนต์ กำชับ คค. เร่งประเมินความเสี่ยง และตรวจสอบความปลอดภัยโครงการปรับปรุงสะพาน-การก่อสร้างเส้นทางคมนาคมทุกพื้นที่
วันนี้ (1 ส.ค.65) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบกรณีอุบัติเหตุคานสะพานลอยกลับรถ กม.34 ทางหลวงหมายเลข 35 (ถนนพระราม 2) ใกล้กับโรงพยาบาลวิภาราม อำเภอเมือง จังหวัดสมุทรสาคร หล่นทับรถยนต์จนทำให้มีผู้เสียชีวิตและได้รับบาดเจ็บ โดยกำชับกระทรวงคมนาคมและหน่วยงานที่เกี่ยวข้องเร่งตรวจสอบรายละเอียดข้อเท็จจริง วิเคราะห์หาสาเหตุเกี่ยวกับเหตุการณ์ที่เกิดขึ้น และย้ำให้ใช้มาตรการความปลอดภัยระหว่างการก่อสร้างอย่างสูงสุด และให้มีการตรวจสอบความปลอดภัยทุกพื้นที่ของโครงการปรับปรุงสะพาน หรือในบริเวณพื้นที่ที่มีการก่อสร้างเส้นทางคมนาคมต่าง ๆ ทั่วประเทศ เพื่อป้องกันไม่ให้เกิดอุบัติเหตุและเหตุการณ์ดังกล่าว ที่ส่งผลกระทบด้านความปลอดภัยต่อประชาชนผู้ใช้ทางและถนนนำมาซึ่งความสูญเสียชีวิตและทรัพย์สินของประชาชนขึ้นอีก ทั้งนี้ นายกรัฐมนตรีแสดงความเสียใจกับครอบครัวผู้เสียชีวิตและผู้ที่ได้รับบาดเจ็บจากเหตุการณ์ในครั้งนี้ พร้อมสั่งการให้มีการช่วยเหลือเยียวยาผู้ประสบเหตุตามระเบียบกฎหมายที่มีอยู่
โฆษกประจำสำนักนายกรัฐมนตรีกล่าวว่า นอกจากนี้ นายกรัฐมนตรียังกำชับให้กระทรวงคมนาคม สำนักงานการบินพลเรือนแห่งประเทศไทย (กพท.) สำนักงานคณะกรรมการสอบสวนอุบัติเหตุและอุบัติการณ์ของอากาศยาน (สกอ.) และหน่วยงานที่เกี่ยวข้อง ได้ตรวจสอบและสอบสวนหาสาเหตุข้อเท็จจริงเกี่ยวกับกรณีเครื่องบินโดยสารสายการบินนกแอร์ เที่ยวบินที่ DD108 เส้นทางดอนเมือง-เชียงราย ลื่นไถลออกนอกรันเวย์ เมื่อวันที่ 30 กรกฎาคม 2565 ที่ผ่านมา ซึ่งถือเป็นอุบัติการณ์รุนแรง (Serious Incident) เพื่อหาแนวทางป้องกันไม่ให้เกิดเหตุการณ์ดังกล่าวขึ้นซ้ำอีก ตลอดจนให้มีมาตรการดูแลช่วยเหลือผู้โดยสารเป็นไปอย่างเหมาะสมทันท่วงที
----------------
วันอังคารที่ 15 มีนาคม 2565
ครม.อนุมัติ 3.45 หมื่นลบ. ให้ สปสช. จ่ายสถานพยาบาลเป็นค่าบริการสาธารณสุขโควิด-19 ช่วง ธ.ค.64 – ก.พ.65
ครม.อนุมัติ 3.45 หมื่นลบ. ให้ สปสช. จ่ายสถานพยาบาลเป็นค่าบริการสาธารณสุขโควิด-19 ช่วง ธ.ค.64 – ก.พ.65
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 15 มีนาคม 2565 ว่า ครม.อนุมัติโครงการค่าบริการสาธารณสุขภายใต้ระบบหลักประกันสุขภาพแห่งชาติปี 2565 รอบที่ 2 วงเงิน 34,528 ล้านบาท ของสำนักงานหลักประกันสุขภาพแห่งชาติ (สปสช.) เพื่อเป็นค่าบริการสาธารณสุขโรคโควิด-19 และบริการอื่นที่เกี่ยวข้องของหน่วยบริการหรือสถานพยาบาลที่ให้บริการแล้วระหว่างเดือนธันวาคม 2564 - กุมภาพันธ์ 2565 โดยใช้งบประมาณจากพระราชกำหนดให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564 ซึ่งโครงการนี้มีกลุ่มเป้าหมาย คือ ประชาชนทุกคนที่อาศัยอยู่ในไทย หน่วยบริการหรือสถานพยาบาลที่จัดบริการสาธารณสุขทั้งภาครัฐและเอกชนและผู้ให้บริการสาธารณสุขทั่วประเทศ
นอกจากนี้ ที่ประชุมได้มอบหมายให้ สปสช. ประมาณการค่าบริการสาธารณสุขในช่วงเดือนมีนาคม - กันยายน 2565 เพื่อให้สอดคล้องกับหลักเกณฑ์ UCEP Plus และสถานการณ์การแพร่ระบาดของโรคโควิด-19 พร้อมทั้งตรวจสอบเอกสารการเบิกจ่ายค่าบริการสาธารณสุขของหน่วยบริการให้สอดคล้องกับการรักษาพยาบาลผู้ติดเชื้อโควิด-19 ที่เกิดขึ้นจริง และเร่งประชาสัมพันธ์เกี่ยวกับการดำเนินการตามหลักเกณฑ์ UCEP Plus ให้ประชาชนรับรู้และเข้าใจ ซึ่งจะเริ่มบังคับใช้ในวันที่ 16 มีนาคมนี้
---------------------
วันอังคารที่ 4 มกราคม 2565
สธ.เผย การศึกษาผู้ติดเชื้อโอมิครอนในแอฟริกาใต้ พบภูมิคุ้มกันสูงขึ้นจนสู้กับเดลตาได้
กระทรวงสาธารณสุข  เผย ผลการศึกษาผู้ติดเชื้อสายพันธุ์โอมิครอน 14 วัน ในแอฟริกาใต้ บางรายภูมิคุ้มกันเพิ่มสูงขึ้นสู้กับสายพันธุ์เดลตาได้ 4 เท่า เตรียมศึกษาผู้ติดเชื้อของไทยเพิ่มเติม
กระทรวงสาธารณสุข เผย ผลการศึกษาผู้ติดเชื้อสายพันธุ์โอมิครอน 14 วัน ในแอฟริกาใต้ บางรายภูมิคุ้มกันเพิ่มสูงขึ้นสู้กับสายพันธุ์เดลตาได้ 4 เท่า เตรียมศึกษาผู้ติดเชื้อของไทยเพิ่มเติม ชี้ แม้การติดเชื้อสายพันธุ์โอมิครอนมีแนวโน้มพบในประเทศสูงขึ้น แต่ไม่กระทบในด้านการเสียชีวิต และการฉีดวัคซีนร่วมกับการป้องกันตนเองสูงสุด ยังป้องกันได้ทุกสายพันธุ์
วันนี้ (4 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ แถลงข่าวสถานการณ์โรคโควิด 19 สายพันธุ์โอมิครอน ว่า ข้อมูลตั้งแต่เปิดประเทศเมื่อวันที่ 1 พฤศจิกายน 2564 - 3 มกราคม 2565 ประเทศไทยตรวจพบสายพันธุ์โอมิครอนแล้ว 2,062 ราย เป็นผู้เดินทางมาจากต่างประเทศ 1,105 ราย และติดเชื้อในประเทศ 957 ราย พบใน 54 จังหวัด ทั้งหมดได้รับการดูแลในระบบรักษาพยาบาลตามเกณฑ์และไม่แพร่เชื้อให้ผู้อื่น ภาพรวม กทม.พบเชื้อโอมิครอนมากที่สุด 585 ราย เป็นการติดเชื้อในประเทศ 7 ราย, กาฬสินธุ์ 233 ราย ติดในประเทศ 231 ราย, ร้อยเอ็ด 180 ราย ติดเชื้อในประเทศทั้งหมด, ภูเก็ต 175 ราย ติดในประเทศ 17 ราย, ชลบุรี 162 ราย ติดในประเทศ 70 ราย และสมุทรปราการ 106 ราย ติดในประเทศ 28 ราย ส่วนการตรวจยืนยันด้วยการถอดรหัสพันธุกรรมทั้งตัว ขณะนี้ยืนยัน 379 ราย ซึ่งจากนี้ไม่จำเป็นต้องตรวจยืนยันทั้งหมด เพราะการตรวจเบื้องต้นไม่เคยผิดพลาด และวิธีป้องกันหรือดูแลรักษายังเหมือนเดิม
นพ.ศุภกิจกล่าวว่า ขณะนี้มีการศึกษาในพื้นที่แอฟริกาใต้ ในผู้ที่ติดเชื้อสายพันธุ์โอมิครอนแล้ว 14 วัน ทั้งผู้ที่ฉีดวัคซีนแล้วและยังไม่ฉีดวัคซีน โดยเจาะเลือดตรวจดูภูมิคุ้มกันต่อเชื้อสายพันธุ์โอมิครอนและสายพันธุ์เดลตา พบว่า ภูมิคุ้มกันต่อสายพันธุ์โอมิครอนเพิ่มขึ้นเฉลี่ย 14-15 เท่า และบางรายภูมิคุ้มกันที่สูงขึ้นสามารถสู้กับเชื้อสายพันธุ์เดลตาได้ประมาณ 4 เท่า ดังนั้น กรมวิทยาศาสตร์การแพทย์จะศึกษาเรื่องนี้เพิ่มเติมในผู้ที่ติดเชื้อสายพันธุ์โอมิครอนในประเทศไทยครบ 2 สัปดาห์ โดยนำเลือดมาตรวจว่าสามารถจัดการเชื้อสายพันธุ์เดลตาได้มากแค่ไหน
"การแพร่ระบาดของสายพันธุ์โอมิครอนแม้จะส่งผลให้การติดเชื้อของประเทศมากขึ้น แต่ยังไม่ส่งผลต่อจำนวนการเสียชีวิต และการติดเชื้อในประเทศไทยขณะนี้ 70-80% ยังเป็นสายพันธุ์เดลตาที่ทำให้ป่วยหนักและเสียชีวิตได้ โดยเฉพาะกลุ่มเสี่ยง 608 เช่น กลุ่มผู้สูงอายุ 60 ปีขึ้นไป ผู้ป่วย 7 โรคเรื้อรัง ซึ่งการติดเชื้อสายพันธุ์โอมิครอนทำให้ภูมิคุ้มกันสู้กับเชื้อสายพันธุ์เดลตาได้ และจะขึ้นสูงในกลุ่มฉีดวัคซีน ดังนั้น การฉีดวัคซีนจึงยังเป็นประโยชน์ และไม่ว่าจะเป็นสายพันธุ์ใด การใส่หน้ากาก ล้างมือ เว้นระยะห่าง ยังป้องกันการติดเชื้อได้" นพ.ศุภกิจกล่าว
นพ.ศุภกิจกล่าวต่อว่า ส่วนกรณีมีข่าวพบสายพันธุ์ใหม่เพิ่มขึ้น ข้อเท็จจริงคือเป็นสายพันธุ์ B.1.640 ที่เคยตรวจพบก่อนสายพันธุ์โอมิครอน และไม่ได้ส่งผลกระทบใดๆ ส่วนการตรวจพบการกลายพันธุ์ 2 สายพันธุ์ย่อย คือ B.1.640.1 และ B.1.640.2 ในฝรั่งเศส โดยต้นทางมาจากคองโกประมาณ 400 ราย ที่มีการกลายพันธุ์ในตำแหน่ง N501Y และ E484Q ที่อาจทำให้หลบจากวัคซีนได้ เป็นตำแหน่งที่พบทั้งในสายพันธุ์เบตา แกมมา และโอมิครอน จึงเป็นเพียงการรายงานเพื่อให้รับรู้และมีการติดตามเฝ้าระวังเหมือนกับสายพันธุ์โอมิครอนที่ตรวจพบ 3 สายพันธุ์ย่อย
*********************************4 มกราคม 2565
วันพุธที่ 27 กรกฎาคม 2565
รัฐบาลจับมือ 4 ประเทศเพื่อนบ้าน กวาดล้างยาเสพติดพื้นที่สามเหลี่ยมทองคำต่อเนื่อง ปี 64 ยึดสารตั้งต้นยาเสพติด 482 ตัน ยาบ้ากว่า 618 ล้านเม็ด
รัฐบาลจับมือ 4 ประเทศเพื่อนบ้าน กวาดล้างยาเสพติดพื้นที่สามเหลี่ยมทองคำต่อเนื่อง ปี 64 ยึดสารตั้งต้นยาเสพติด 482 ตัน ยาบ้ากว่า 618 ล้านเม็ด
วันที่ 27 กรกฎาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (26 กรกฎาคม 2565) ว่า ครม.อนุมัติโครงการเสริมสร้างและยกระดับความร่วมมือกับประเทศเพื่อนบ้าน ในการยุติแหล่งผลิตยาเสพติดและทำลายเครือข่ายการค้ายาเสพติดระหว่างประเทศ ประจำปีงบประมาณ พ.ศ.2565 ของสำนักงานคณะกรรมการป้องกันและปราบปรามยาเสพติด (สำนักงาน ป.ป.ส.) ซึ่งเป็นโครงการต่อเนื่องมาตั้งแต่ปี พ.ศ.2558 โดยสนับสนุนงบประมาณสำหรับเป็นค่าใช้จ่ายในการปฏิบัติงานแก้ไขปัญหายาเสพติดในพื้นที่สามเหลี่ยมทองคำ เช่น ค่าเบี้ยเลี้ยง ค่าจัดซื้อยานพาหนะ ค่าอุปกรณ์ตรวจสารเสพติด ให้กับประเทศเพื่อนบ้าน 4 ประเทศ ได้แก่ เมียนมา 5.10 ล้านบาท ลาว 6.15 ล้านบาท กัมพูชา 2.15 ล้านบาท และเวียดนาม 2.60 ล้านบาท รวมทั้งสิ้น 16 ล้านบาท โดยเบิกจ่ายจากงบประมาณ พ.ศ.2565 งบเงินอุดหนุนของสำนักงาน ป.ป.ส.
โครงการนี้ สำนักงาน ป.ป.ส. ได้จัดทำขึ้นภายใต้ข้อตกลงว่าด้วยความร่วมมือด้านการบังคับใช้กฎหมายและการควบคุมยาเสพติด กับหน่วยงานกลางด้านยาเสพติดของประเทศเพื่อนบ้านทั้ง 4 ประเทศ โดยมีวัตถุประสงค์เพื่อเสริมสร้างความเข้มแข็งในการสกัดกั้นยาเสพติด สารตั้งต้น และเคมีภัณฑ์ ตั้งแต่ต้นทางไม่ให้เข้าสู่แหล่งผลิตในพื้นที่สามเหลี่ยมทองคำ และสกัดกั้นยาเสพติดจากแหล่งผลิตสู่ไทยและประเทศอื่นๆ
นางสาวรัชดากล่าวด้วยว่า ผลการดำเนินโครงการในปี 2564 ที่ผ่านมา หน่วยปฏิบัติการด้านยาเสพติดสามารถจับกุมคดียาเสพติดรายสำคัญได้ 1,217 คดี มีผู้ต้องหา 2,148 คน และตรวจยึดยาเสพติดได้จำนวนมาก อาทิ สารตั้งต้นและเคมีภัณฑ์ 482.3 ตัน ยาบ้า 618.3 ล้านเม็ด ไอซ์ 25.4 ตัน เฮโรอีน 6.9 ตัน คีตามีน 4.4 ตัน
วันอาทิตย์ที่ 4 กรกฎาคม 2564
ธนาคารออมสิน และมูลนิธิออมสินเพื่อสังคม ปลอบขวัญ 4 แม่เฒ่าชาวสุโขทัย มอบบ้านเดี่ยวพร้อมที่ดิน ได้มีที่อยู่อาศัยในบั้นปลายชีวิต
กรณีผู้สูงอายุ 4 คน ชาว อ.ศรีสำโรง จ.สุโขทัย ต้องย้ายออกจากที่อยู่อาศัยเนื่องจากผลของการบังคับคดี ตามที่ปรากฏเป็นข่าวผ่านสื่อมวลชน และประชาชนให้ความสนใจติดตามข่าวเป็นจำนวนมาก
นายวิทัย รัตนากร ผู้อำนวยการธนาคารออมสิน เปิดเผยว่า กรณีผู้สูงอายุ 4 คน ชาวอำเภอศรีสำโรง จังหวัดสุโขทัย ต้องย้ายออกจากที่อยู่อาศัยเนื่องจากผลของการบังคับคดี ตามที่ปรากฏเป็นข่าวผ่านสื่อมวลชน และมีประชาชนให้ความสนใจติดตามข่าวเป็นจำนวนมาก โดยที่ผ่านมามีเจ้าหน้าที่จากหน่วยงานในพื้นที่ รวมทั้งนายสมศักดิ์ เทพสุทิน รัฐมนตรีว่าการกระทรวงยุติธรรม ได้ให้ความสำคัญในการช่วยเหลือ และเจรจาไกล่เกลี่ยเพื่อขอซื้อที่ดินพร้อมบ้านคืนจากฝ่ายโจทก์ ซึ่งยังไม่ได้ข้อยุติ ขณะที่ผู้สูงอายุทั้ง 4 คน จะต้องย้ายออกตามคำสั่งศาล ภายในวันที่ 16 กรกฎาคม 2564 นี้
ธนาคารได้รับทราบถึงเหตุที่ผู้สูงอายุ 4 คน จำต้องเป็นผู้ไร้ที่อยู่อาศัยในวัยชราภาพ ประกอบกับได้รับการประสานจากนายวิษณุ เครืองาม รองนายกรัฐมนตรี และคณะกรรมการควบคุมดูแลการใช้จ่ายเงินบริจาคฯ ตลอดจนอำเภอศรีสำโรง ที่ติดต่อธนาคารเพื่อขอซื้อทรัพย์สินรอการขาย (NPA) ให้เป็นที่อยู่อาศัยของผู้สูงอายุ ทั้ง 4 คน ก่อนที่จะต้องย้ายออกจากบ้านเดิม ธนาคารจึงเร่งยื่นมือเข้าช่วยเหลือบรรเทาความทุกข์ร้อนดังกล่าว โดยการร่วมกับมูลนิธิออมสินเพื่อสังคม บริจาคบ้านเดี่ยวพร้อมที่ดิน บนเนื้อที่ 232 ตารางวา มอบให้ผู้สูงอายุทั้ง 4 คน โดยไม่ต้องจ่ายเงินซื้อ เพื่อช่วยเหลือบรรเทาความทุกข์ร้อน และปลอบขวัญผู้สูงอายุให้คลายความกังวลและดำรงชีพในบั้นปลายของชีวิตอย่างมีความสุขต่อไป ทั้งนี้ บ้านหลังดังกล่าวเป็นทรัพย์สินรอการขาย (NPA) ของธนาคาร ตั้งอยู่เลขที่ 20/3 หมู่ที่ 6 ตำบลปากน้ำ อำเภอสวรรคโลก จังหวัดสุโขทัย